**„Návrh“**

**Rámcová dohoda č. ..........**

**o povinnom zmluvnom poistení zodpovednosti za škodu spôsobenú prevádzkou motorového vozidla**

uzavretá v zmysle § 788 a nasl. Občianskeho zákonníka, zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“)

**Zmluvné strany**

|  |  |
| --- | --- |
| **Poisťovateľ:** |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „poisťovateľ“) |  |

a

|  |  |
| --- | --- |
| **Poistník:** |  |
| Názov:  | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení:  |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| BIC/SWIFT kód:    |  |
| Internetová adresa (URL): |  |
| (ďalej len „poistník) |  |

(poisťovateľ a poistník ďalej len „Zmluvné strany“)

**Predmet rámcovej dohody**

* 1. Predmetom tejto rámcovej dohody je poskytovanie služieb povinného zmluvného poistenia zodpovednosti za škodu spôsobenú prevádzkou motorového vozidla, u služobných motorových vozidiel (ďalej len „vozidlá“) vo vlastníctve Slovenskej republiky v správe Ministerstva vnútra Slovenskej republiky (ďalej len „ministerstvo“) a v správe ostatných rozpočtových a príspevkových organizácií v zriaďovateľskej pôsobnosti ministerstva, pri ktorých má poistník povinnosť uzavrieť poistnú zmluvu podľa § 3 zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (ďalej len „zákon o poistení zodpovednosti“ a spôsob uzatvárania poistných zmlúv (ďalej len „poistná zmluva“).
	2. Predmet rámcovej dohody je uvedený v prílohe č. 1 tejto rámcovej dohody. Špecifikácia poisťovaných vozidiel v členení do skupín (ďalej len „Špecifikácia poisťovaných vozidiel“), pri ktorých má poistník povinnosť uzavrieť poistnú zmluvu podľa § 3 zákona o poistení zodpovednosti je uvedená v prílohe č. 2 tejto rámcovej dohody.
	3. Povinné zmluvné poistenie zodpovednosti sa riadi zákonom o poistení zodpovednosti, Vyhláškou Ministerstva financií Slovenskej republiky č. [413/2001](http://jaspi.justice.gov.sk/) Z. z., ktorou sa vykonáva zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení vyhlášky č. 569/2004 Z. z. a príslušnými ustanoveniami Občianskeho zákonníka.

**Miesto plnenia**

* 1. Miesto plnenia je Slovenská republika. Miestom plnenia je sídlo poistníka a miesta sídiel rozpočtových a príspevkových organizácií v jeho zriaďovateľskej pôsobnosti, ktoré sú poverené vykonávaním povinností v súlade s ustanoveniami zákona o poistení zodpovednosti, a v ktorých správe sa nachádzajú poisťované vozidlá a sú uvedené v Zozname organizácií poverených vykonávaním povinnosti poisteného v súlade s § 10 a vykonávaním spolupráce podľa § 20 ods. 2 písm. e) zákona o poistení zodpovednosti, ktorý je uvedený v prílohe č. 1 tejto rámcovej dohody.

**Termíny plnenia a doba platnosti rámcovej dohody**

* 1. Rámcová dohoda sa uzatvára na obdobie 48 mesiacov od dňa nadobudnutia účinnosti tejto rámcovej dohody, pričom poistným obdobím pre uzavretie poistnej zmluvy je jeden kalendárny rok od 01. januára do 31. decembra príslušného kalendárneho roka.
	2. Ak poistník nadobudne vozidlo, pri ktorom má povinnosť uzavrieť zmluvu o poistení zodpovednosti za škodu spôsobenú prevádzkou motorového vozidla (ďalej len „nadobudnutie vozidla“), stáva sa táto zodpovednosť za škodu poistená dňom nadobudnutia vozidla, resp. dňom pridelenia tabuľky s evidenčným číslom motorovému vozidlu. To neplatí ak poistník nezaradí vozidlo do Špecifikácie poisťovaných vozidiel v rámci jej aktualizácie.

**Limity poistného plnenia**

* 1. Limity poistného plnenia z jednej škodovej udalosti sú dohodnuté nasledovne:

základný limit

* + 1. 6 000 000,- Eur za škodu podľa § 4 ods. 2 písm. a) zákona o poistení zodpovednosti a náklady podľa § 4 ods. 3 zákona o poistení zodpovednosti bez ohľadu na počet zranených alebo usmrtených a
		2. 6 000 000,- Eur za škodu podľa § 4 ods. 2 písm. b) až d) zákona o poistení zodpovednosti bez ohľadu na počet poškodených.

**Poistné, výška a úhrada poistného**

* 1. Výška poistného je stanovená dohodou v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách (ďalej len „poistné“).
	2. Podľa zákona č. 222/2004 Z.z. o dani z pridanej hodnoty v znení neskorších predpisov sú poisťovacie služby od DPH oslobodené, výška DPH je rovná 0,00 % (0,00 €).
	3. Sadzby ročného poistného sú uvedené v prílohe č. 2 tejto rámcovej dohody.
	4. Pre potreby uzavierania poistných zmlúv, poistník v lehote najneskoršie 15 dní pred nadobudnutím účinnosti rámcovej dohody alebo pred uplynutím poistného obdobia, ktorým je jeden kalendárny rok, doručí poisťovateľovi schválenú a podpísanú Špecifikáciu poisťovaných vozidiel, s aktuálnym stavom poisťovaných vozidiel k 01. 01. nasledujúceho kalendárneho roka. Špecifikácia poisťovaných vozidiel sa po doručení poisťovateľovi stáva neoddeliteľnou prílohou príslušnej poistnej zmluvy podľa prílohy č. 4 tejto rámcovej dohody. Poisťovateľ v súlade so sadzobníkom uvedeným v prílohe č. 2 rámcovej dohody, vypočíta výšku ročného poistného za všetky vozidlá podľa Špecifikácie poisťovaných vozidiel. Takto stanovenú výšku ročného poistného, schválenú a podpísanú za stranu poisťovateľa doručí bezodkladne poistníkovi.
	5. Na základe doručenej Špecifikácie poisťovaných vozidiel podľa predchádzajúceho bodu a v súlade so sadzbami poistného podľa prílohy č. 2 tejto rámcovej dohody, zmluvné strany uzatvoria poistnú zmluvu/poistné zmluvy s dátumom účinnosti od 1.1. príslušného kalendárneho roka do 31.12. príslušného kalendárneho roka. Príslušná poistná zmluva v spojení s aktualizovanou Špecifikáciou poisťovaných vozidiel v prílohe sa stáva neoddeliteľnou súčasťou rámcovej dohody.
	6. Výška ročného poistného za všetky vozidlá uvedené v Špecifikácii poisťovaných vozidiel podľa prílohy č. 2 tejto rámcovej dohody je uvedená v prílohe č. 2 tejto rámcovej dohody a tvorí jej neoddeliteľnú súčasť.
	7. Úhradu poistného a jeho splatnosť za všetky vozidlá uvedené v Špecifikácii poisťovaných vozidiel vykoná poistník hromadne v lehote najneskoršie do 28.2. príslušného kalendárneho roka.
	8. Za všetky vozidlá podľa Špecifikácie poisťovaných vozidiel, ktorých prevádzkovateľom je Prezídium Hasičského a záchranného zboru a krajské riaditeľstvá Hasičského a záchranného zboru, je výška poistného stanovená podľa skupiny „E - zásahové vozidlá jednotiek požiarnej ochrany“, ak nie je ustanovená nižšia sadzba poistného.
	9. Pri nadobudnutí vozidiel v priebehu roka bude toto vozidlo automaticky poistené od momentu jeho nadobudnutia s tým, že túto skutočnosť poistník nahlási poisťovateľovi do 10-teho dňa mesiaca nasledujúceho po mesiaci, v ktorom došlo k nadobudnutiu vozidla, a to formou doplnku k Špecifikácií poisťovaných vozidiel podľa prílohy č. 1a. To neplatí v prípade, kedy poistník nezaradí toto vozidlo do doplnku Špecifikácie poisťovaných vozidiel. Poisťovateľ v súlade so sadzbami poistného pre povinné zmluvné poistenie uvedenými v prílohe č. 2 rámcovej dohody, vypočíta výšku ročného poistného za všetky vozidlá v doplnku. Takto stanovenú výšku dodatočného poistného, poisťovateľ písomne oznámi poistníkovi a toto oznámenie doručí bezodkladne, najneskôr do siedmich dní poistníkovi. Poistník vykoná úhradu poistného najneskôr do 30 dní odo dňa doručenia oznámenia podľa predchádzajúcej vety.
	10. Pri zániku poistenia zodpovednosti v zmysle § 9 ods.1 zákona o poistení zodpovednosti vráti poisťovateľ zostávajúcu pomernú časť už uhradeného poistného za príslušné vozidlo na účet poistníka, v lehote najneskoršie do 14 dní od nahlásenia zániku.
	11. Doplnok, ktorého predmetom bude aktualizácia Špecifikácie poisťovaných vozidiel pri nadobudnutí vozidiel v priebehu kalendárneho roka a zmeny určenia použitia vozidiel, ktoré sú už uvedené v Špecifikácii poisťovaných vozidiel, bude obsahovať špecifikáciu vozidiel (počet motorových vozidiel príslušnej skupiny motorových vozidiel, sadzby poistného príslušnej skupiny motorových vozidiel a sumu poistného) a bude doručený poisťovateľovi (overeným e-mailom, prípadne faxom) najneskôr do desiatich dní odo dňa prvého použitia vozidla. Rovnakým spôsobom sa bude aktualizovať Špecifikáciu poisťovaných vozidiel aj v prípade vyraďovania vozidiel z poistenia. Doplnok sa stáva neoddeliteľnou súčasťou Špecifikácie poisťovaných vozidiel.
	12. Doplnok k Špecifikácii poisťovaných vozidiel sa nebude považovať za podstatnú zmenu rámcovej dohody, resp. poistnej zmluvy uzavretej na základe tejto rámcovej dohody, ktorá by vyžadovala jej úpravu vo forme písomného dodatku. Aktualizovaná Špecifikácia poisťovaných vozidiel nadobudne platnosť a účinnosť dňom jeho doručenia poisťovateľovi.
	13. Za všetky vozidlá s právom prednosti v jazde, vozidlá určené na prepravu nebezpečných vecí a za vozidlá skupiny „E – zásahové vozidlá jednotiek požiarnej ochrany“ uvedené v Špecifikácii poisťovaných vozidiel, sa poisťovateľ zaväzuje, že nebude uplatňovať zvýšenie poistného.
	14. Za všetky vozidlá, ktoré sú už podľa Špecifikácie poisťovaných vozidiel poistené a v priebehu roka bolo na ne namontované zvláštne výstražné svetlo modrej alebo červenej farby a stali sa vozidlami s právom prednosti v jazde alebo boli určené na prepravu nebezpečných vecí, sa poisťovateľ zaväzuje, že nebude uplatňovať zvýšenie poistného.
	15. Potvrdenia o úhrade poistného, v prípade že ich bude poisťovateľ vyžadovať, bude vydávať poistník v dohodnutej forme poisťovateľovi (resp. Slovenskej kancelárii poisťovateľov)v prípade vzniku škodovej alebo poistnej udalosti a pre potreby vydania zelenej karty. Zelené karty bude na požiadanie vydávať poisťovateľ na všetkých pobočkách.
	16. V prípade zmeny legislatívy /zmena minimálnych limitov odškodnenia / čo by mohlo mať za následok zvýšenie ceny za poskytnutie služby, si verejný obstarávateľ vyhradzuje právo dojednať tieto zmeny dodatkom k súborovej/flotilovej poistnej zmluve.

**Osobitné dojednania**

* 1. Vykonávať povinnosti poisteného v súlade s § 10 zákona o poistení zodpovednosti a spolupracovať so Slovenskou kanceláriou poisťovateľov v súlade s § 20 ods. 2. písm. e) zákona o poistení zodpovednosti, vo veciach týkajúcich sa poistenia zodpovednosti, budú okrem poistníka aj rozpočtové a príspevkové organizácie v jeho zriaďovateľskej pôsobnosti podľa tejto rámcovej dohody.
	2. Po oznámení škodovej udalosti poisťovateľ zabezpečí obhliadku poškodeného vozidla v objektoch poistníka a v objektoch rozpočtových a príspevkových organizácií v jeho zriaďovateľskej pôsobnosti podľa tejto rámcovej dohody, prípadne na iných miestach, kde sa poškodené vozidlo bude nachádzať.
	3. Poistník je povinný pri nahlasovaní škodovej, resp. poistnej udalosti predložiť poisťovateľovi kópiu technického preukazu od vozidla (ak bol k vozidlu vydaný, originál technického preukazu predloží len k nahliadnutiu), ktorým bola spôsobená škoda, resp. osvedčenie o evidencii vozidla, potvrdenie o poistení vozidla a formulár Správa o nehode, ktorý tvorí prílohu návrhu poistnej zmluvy pre povinné zmluvné poistenie zodpovednosti za škodu spôsobenú prevádzkou motorového vozidla podľa prílohy č. 4 tejto rámcovej dohody.
	4. Poisťovateľ na základe žiadosti poistníka predĺži lehoty z povinnosti písomne oznámiť vznik poistnej udalosti a to:
		1. do 60 dní po jej vzniku, ak vznikla na území Slovenskej republiky,
		2. do 60 dní po jej vzniku, ak vznikla mimo územia Slovenskej republiky.
	5. V prípade potreby bude poisťovateľ akceptovať obhliadky motorových vozidiel ostatnými poisťovňami, ktoré sú oprávnené konať podľa zákona o poistení zodpovednosti, čo preukáže overenou kópiou uzavretých zmlúv alebo dohôd s ostatnými poisťovňami.
	6. Zoznam pobočiek, zastúpení, zmluvných partnerov alebo iných osôb schopných vysporiadať škodové udalosti, resp. poistné udalosti tvorí prílohu č. 3 tejto rámcovej dohody ako jej neoddeliteľná súčasť.
	7. Poisťovateľ bude poistníkovi pravidelne mesačne (do 10. dňa nasledujúceho mesiaca za príslušný kalendárny mesiac) predkladať prehľady plnenia nárokov poškodených na úhradu škody spôsobenej vozidlami poistníka v nasledovnom rozsahu: číslo poistnej udalosti, dátum vzniku poistnej udalosti, dátum hlásenia poistnej udalosti, rezortné evidenčné číslo alebo tabuľku s evidenčným číslom alebo štátnu poznávaciu značku vozidla poistníka a výšku plnenia nároku náhrady poškodenému v mene Euro.
	8. Zmluvné strany sa dohodli na vzájomnom rešpektovaní, zabezpečení a dodržiavaní ochrany dát v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov, prípadne nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a na ochrane ostatných údajov o poistných udalostiach voči tretím osobám.
	9. Poisťovateľ je povinný ukončiť prešetrovanie potrebné na zistenie rozsahu jeho povinnosti pre poskytnutie poistného plnenia a vyplatiť poistné plnenie v zákonom stanovenej lehote a v prípade jej nedodržania uhradí poistníkovi všetky preukázateľné škody a náklady, ktoré mu vzniknú z nedodržania lehoty poisťovateľom a úroky z omeškania v dohodnutej výške.
	10. Poisťovateľ zabezpečí plnenie tejto rámcovej dohody s vlastným personálnym a technickým vybavením.
	11. V prílohe č. 5 tejto zmluvy sú uvedené údaje o všetkých známych subdodávateľoch poisťovateľa, ktorí sú známi v čase uzavierania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet a podiel subdodávok.
	12. Poisťovateľ je povinný poistníkovi oznámiť akúkoľvek zmenu údajov u subdodávateľov uvedených v Prílohe č. 5 tejto zmluvy, a to bezodkladne po tom, ako sa o tejto skutočnosti dozvie.
	13. V prípade zmeny subdodávateľa je poisťovateľ povinný najneskôr do piatich (5) pracovných dní odo dňa zmeny subdodávateľa predložiť poistníkovi informácie o novom subdodávateľovi v rozsahu údajov podľa bodu 7.9 tohto článku a predmety subdodávok, pričom pri výbere subdodávateľa musí poisťovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	14. Poisťovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
	15. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
	16. Povinnosti poisťovateľa vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	17. Poisťovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poisťovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

**Skončenie rámcovej dohody**

* 1. Túto rámcovú dohodu je možné skončiť:
		1. písomnou dohodou zmluvných strán, a to dňom uvedeným v tejto dohode,
		2. písomnou výpoveďou zo strany poisťovateľa bez uvedenia dôvodu ku koncu poistného obdobia, pričom túto skutočnosť musí poisťovateľ písomne oznámiť poistníkovi najneskôr šesť mesiacov pred skončením poistného obdobia,
		3. písomnou výpoveďou zo strany poistníka bez uvedenia dôvodu ku koncu poistného obdobia, pričom túto skutočnosť musí poistník písomne oznámiť poisťovateľovi najneskôr šesť týždňov pred skončením poistného obdobia.
		4. písomným odstúpením v prípadoch podľa tejto rámcovej dohody.
	2. Poistník je pri podstatnom porušení zmluvných povinností zo strany poisťovateľa vyplývajúcich z tejto rámcovej dohody oprávnený písomne odstúpiť od tejto rámcovej dohody a požadovať od poisťovateľa náhradu škody, ktorá jeho vinou vznikla, v súlade so všeobecne záväznými právnymi predpismi platnými na území SR. Odstúpenie od tejto rámcovej dohody je účinné dňom jeho doručenia poisťovateľovi. Zmluvné strany sa dohodli, že za podstatné porušenie zmluvných povinností zo strany poisťovateľa sa bude považovať porušenie akejkoľvek povinnosti vyplývajúcej poisťovateľovi z tejto rámcovej dohody.
	3. Poistník je oprávnený odstúpiť od tejto rámcovej dohody aj v prípade, ak:
		1. poisťovateľ vstúpil do konkurzného konania alebo reštrukturalizácie, ktoré sa voči nemu začalo po podpise tejto rámcovej dohody,
		2. poisťovateľ vstúpil do likvidácie,
		3. zo zákonných dôvodov (napr. z dôvodov podľa § 19 zákona o verejnom obstarávaní)
	4. Poisťovateľ je oprávnený písomne odstúpiť od tejto rámcovej dohody v prípade, ak je poistník v omeškaní s úhradou poistného najmenej šesťdesiat (60) dní po lehote uvedenej v článku VI. bod 7 tejto rámcovej dohody.
	5. Zmluvné strany sa dohodli, že úplná alebo čiastočná zodpovednosť zmluvnej strany je vylúčená v prípadoch zásahu vyššej moci a orgánov verejnej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä:: vojna, mobilizácia, povstanie, živelné pohromy, požiare, embargo, karantény.

**Zmluvné pokuty a úroky z omeškania**

* 1. Zmluvné pokuty a úroky z omeškania budú dohodnuté v uzatváraných poistných zmluvách v súlade s ustanoveniami Občianskeho zákonníka.

**Záverečné ustanovenia**

* 1. Poisťovateľ poveruje zástupcu na rokovanie vo veciach zmluvných v osobe ....................
	2. Poistník poveruje zástupcu na rokovanie vo veciach zmluvných v osobe a vo veciach akvizície zmluvy ..........
	3. Jednotlivé ustanovenia tejto rámcovej dohody sa môžu meniť a dopĺňať len na základe číslovaných písomných dodatkov k rámcovej dohode, podpísaných oprávnenými zástupcami oboch zmluvných strán.
	4. Vzťahy touto rámcovou dohodou neupravené sa riadia príslušnými ustanoveniami Občianskeho zákonníka, zákonom o poistení zodpovednosti a ostatnými všeobecne záväznými právnymi predpismi platnými na území Slovenskej republiky.
	5. Zmluvné strany sa zaväzujú, že všetky spory vyplývajúce z tejto rámcovej dohody budú riešiť rokovaním o možnej dohode.
	6. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
	7. Táto rámcová dohoda je vypracovaná v piatich (5) vyhotoveniach, z ktorých každé má platnosť originálu. Poistník obdrží tri (3) vyhotovenia tejto rámcovej dohody a poisťovateľ dve (2) vyhotovenie.
	8. Táto rámcová dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky. Zverejnenie zabezpečí poistník.
	9. Zmluvné strany prehlasujú, že si túto rámcovú dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.
	10. Neoddeliteľnou súčasťou tejto rámcovej dohody sú prílohy:

Príloha č. 1: Opis predmetu zmluvy,

Príloha č. 2: Špecifikácia poisťovaných vozidiel a sadzobník

Príloha č. 3: Zoznam pobočiek, zastúpení, zmluvných partnerov alebo iných osôb schopných vysporiadavať škodové udalosti, resp. poistné udalosti, ktorého vzor bol ako príloha s názvom „Zoznam pobočiek zastúpení, zmluvných partnerov alebo iných osôb schopných vysporiadavať škodové udalosti, resp. poistné udalosti“, súčasťou SP VS

Príloha č. 4: Návrh poistnej zmluvy pre povinné zmluvné poistenie zodpovednosti za škodu spôsobenú prevádzkou motorového vozidla súčasťou ktorej sú aj Všeobecné poistné podmienky poistenia zodpovednosti za škodu spôsobenú prevádzkou motorových vozidiel, Osobitné poistné podmienky pre povinné zmluvné poistenie zodpovednosti za škodu spôsobenú prevádzkou motorových vozidiel a Všeobecné podmienky poskytovania asistenčných služieb

Príloha č. 5: Zoznam subdodávateľov

Za poistníka: Za poisťovateľa:

V Bratislave dňa ..................... V ..................... dňa: .....................

....................................................... .......................................................

**Príloha č. 1: Opis predmetu zmluvy**

Obsahom tejto prílohy zmluvy je obsah prílohy č. 1 súťažných podkladov

**Príloha č. 2: Špecifikácia poisťovaných vozidiel a sadzobník**

Obsahom tejto prílohy RD je obsah prílohy č. 1a súťažných podkladov vyplnenej podľa ponuky úspešného uchádzača.

**Príloha č. 3: Zoznam pobočiek, zastúpení, zmluvných partnerov alebo iných osôb schopných vysporiadavať škodové udalosti, resp. poistné udalosti**

**Príloha č. 4: Návrh poistnej zmluvy**

**Flotilová poistná zmluva**

pre povinné zmluvné poistenie zodpovednosti za škodu spôsobenú prevádzkou

motorového vozidla č.

**Zmluvné strany**

|  |  |
| --- | --- |
| **Poisťovateľ:** |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „poisťovateľ“) |  |

a

|  |  |
| --- | --- |
| **Poistník:** |  |
| Názov:  | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení:  |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| BIC/SWIFT kód:    |  |
| Internetová adresa (URL): |  |
| (ďalej len „poistník) |  |

(poisťovateľ a poistník ďalej len „Zmluvné strany“)

uzatvárajú v zmysle § 788 a nasl. zákona č. 40/1964 Zb. Občiansky zákonník v znení neskorších predpisov a zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení neskorších predpisov (ďalej iba „zákon“) a vyhlášky ktorou sa tento zákon vykonáva (ďalej len „vyhláška“)

**Flotilovú poistnú zmluvu**

**pre povinné zmluvné poistenie zodpovednosti za škodu spôsobenú prevádzkou**

**motorového vozidla č. .............** (ďalej len „zmluva“)

**Predmet zmluvy**

* 1. Predmetom tejto poistnej zmluvy je povinné zmluvné poistenie zodpovednosti za škodu spôsobenú prevádzkou služobných motorových vozidiel (ďalej len „vozidiel“) vo vlastníctve Slovenskej republiky v správe Ministerstva vnútra Slovenskej republiky (ďalej len „ministerstvo“) a v správe ostatných rozpočtových a príspevkových organizácií v zriaďovateľskej pôsobnosti ministerstva, pri ktorých má poistník povinnosť uzavrieť poistnú zmluvu podľa § 3 zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (ďalej len „zákon o poistení zodpovednosti“).
	2. Špecifikácia poisťovaných vozidiel v členení do skupín (ďalej len „Špecifikácia poisťovaných vozidiel“), pri ktorých má poistník povinnosť uzavrieť poistenie zodpovednosti podľa § 3 zákona č. 381/2001 Z.z. o  poistení zodpovednosti, je v prílohe č. 1 tejto zmluvy.
	3. Povinné zmluvné poistenie zodpovednosti sa riadi zákonom, vyhláškou a príslušnými ustanoveniami Občianskeho zákonníka. Ďalej sa riadi Všeobecnými poistnými podmienkami pre povinné zmluvné poistenie zodpovednosti za škodu spôsobenú prevádzkou motorového vozidla *....budú identifikované VPP poisťovateľa.....* (ďalej len „VPP“), ktoré tvoria prílohu č. 3 zmluvy. Zmluvné strany sa dohodli, že v prípade rozdielov medzi ustanoveniami zmluvy a ustanoveniami VPP, majú prednosť ustanovenia zmluvy.
	4. Miesto plnenia je Slovenská republika. Miestom plnenia je sídlo poistníka a miesta sídiel rozpočtových a príspevkových organizácií v jeho zriaďovateľskej pôsobnosti, ktoré sú poverené vykonávaním povinností v súlade s ustanoveniami zákona o poistení zodpovednosti, a v ktorých správe sa nachádzajú poisťované vozidlá a sú uvedené v Zozname organizácií poverených vykonávaním povinnosti poisteného v súlade s § 10 a vykonávaním spolupráce podľa § 20 ods. 2 písm. e) zákona o poistení zodpovednosti, ktorý je uvedený v prílohe č.1a) tejto zmluvy.

**Vznik poistenia**

* 1. Poistenie vozidiel podľa Zoznamu vozidiel – Špecifikácie poisťovaných vozidiel, podpísaného splnomocnenými zástupcami oboch zmluvných strán, začína dňom ktorý je zhodný s dňom začiatku účinnosti tejto zmluvy, pokiaľ nie je uvedené inak, nie však skôr ako je deň nadobudnutia účinnosti tejto zmluvy.
	2. Ak poistník nadobudne vozidlo, pri ktorom má povinnosť uzavrieť zmluvu o poistení zodpovednosti za škodu spôsobenú prevádzkou motorového vozidla, stáva sa táto zodpovednosť za škodu poistená dňom nadobudnutia motorového vozidla, resp. dňom pridelenia tabuľky s evidenčným číslom ( ďalej len TEČ) motorovému vozidlu. To neplatí ak poistník nezaradí vozidlo (doplnok) do Špecifikácie poisťovaných vozidiel v rámci jej aktualizácie. Doplnok Špecifikácie poisťovaných vozidiel sa poistník zaväzuje vyhotoviť do desiatich dní odo dňa prvého použitia vozidla a tento bezodkladne doručiť poisťovateľovi overeným e-mailom, prípadne faxom.
	3. Zmluvné strany sa dohodli, že pri vzniku poistenia oznámia druhej zmluvnej strane údaje o kontaktných osobách. Akúkoľvek zmenu kontaktných osôb poistníka alebo poisťovateľa alebo zmenu ich kontaktných údajov, je možné vykonať písomne a to doručením informácie o novej kontaktnej osobe alebo o jej nových kontaktných údajoch osobne alebo jej zaslaním prostredníctvom pošty, alebo elektronickou formou. Zmeny kontaktných osôb alebo zmeny ich kontaktných údajov nadobúdajú účinnosť dňom doručenia takejto informácie druhej zmluvnej strane.

**Doba poistenia, poistné obdobie**

* 1. Táto zmluva sa uzatvára na dobu určitú, s účinnosťou odo dňa nasledujúceho po dni jej zverejnenia v Centrálnom registri zmlúv, vedenom Úradom vlády Slovenskej republiky do **DD.MM.RRRR, 24.00 hod**.
	2. Poistným obdobím zmluvy je kalendárny rok.
	3. Poistné obdobie jednotlivých vozidiel poistených vo flotile sa riadi poistným obdobím flotily. Prvé poistné obdobie pre poistenie vozidla flotily, ktorého poistenie začalo po dni začiatku poistného obdobia flotily (ods. 1 tohto článku) začína dňom začiatku poistenia uvedeným na riadne vyplnenej Prihláške. Koniec prvého poistného obdobia takéhoto dodatočne poisteného vozidla je zhodný s koncom poistného obdobia tejto flotilovej zmluvy. Ďalšie poistné obdobia takéhoto vozidla plynú zhodne s poistným obdobím flotily. Poistné za prvé poistné obdobie bude u takéhoto vozidla stanovené pomerne podľa dĺžky trvania poistenia, ktoré vzniklo v zmysle čl. II. ods. 2 tejto zmluvy, s výnimkou, ak poistenie takéhoto vozidla zanikne v prvom poistnom období, v ktorom zároveň došlo ku škodovej udalosti  s následkom vzniku povinnosti poisťovateľa poskytnúť poistné plnenie. V takomto prípade poisťovateľovi patrí ročné poistné, ktorého výška sa pre takéto vozidlo určí v zmysle ustanovení čl. V tejto zmluvy.

**Limity poistného plnenia**

* 1. Dojednávajú sa limity poistného plnenia z jednej škodovej udalosti:
		1. 6 000 000,- Eur za škodu podľa § 4 ods. 2 písm. a) zákona o poistení zodpovednosti a náklady podľa § 4 ods. 3 zákona o poistení zodpovednosti bez ohľadu na počet zranených alebo usmrtených a
		2. 6 000 000,- Eur za škodu podľa § 4 ods. 2 písm. b) až d) zákona o poistení zodpovednosti bez ohľadu na počet poškodených.

**Výška poistného, zľava, platenie a splatnosť poistného**

* 1. Výška poistného je stanovená dohodou v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách (ďalej len „poistné“).
	2. Podľa zákona č. 222/2004 Z.z. o dani z pridanej hodnoty v znení neskorších predpisov sú poisťovacie služby od DPH oslobodené, výška DPH je rovná 0,00 % (0,00 EUR).
	3. Výška ročného poistného je stanovená podľa sadzieb poistného pre povinné zmluvné poistenie podľa prílohy č. 1 tejto zmluvy.
	4. Výška ročného poistného za všetky motorové vozidlá podľa Špecifikácie poisťovaných vozidiel tvorí prílohu č. 1 tejto zmluvy.
	5. Úhradu poistného a jeho splatnosť za všetky vozidlá uvedené v Špecifikácii poisťovaných vozidiel vykoná poistník hromadne v lehote najneskoršie do 28.2. príslušného kalendárneho roka.
	6. Za všetky vozidlá podľa Špecifikácie poisťovaných vozidiel, ktorých prevádzkovateľom je Prezídium Hasičského a záchranného zboru a krajské riaditeľstvá Hasičského a záchranného zboru, je výška poistného stanovená podľa skupiny „E - zásahové vozidlá jednotiek požiarnej ochrany“, ak nie je ustanovená nižšia sadzba poistného.
	7. Za všetky vozidlá s právom prednosti v jazde, vozidlá určené na prepravu nebezpečných vecí a za vozidlá skupiny „E – zásahové vozidlá jednotiek požiarnej ochrany“ uvedené v Špecifikácii poisťovaných vozidiel, sa poisťovateľ zaväzuje, že nebude uplatňovať zvýšenie poistného.
	8. Za všetky vozidlá, ktoré sú už podľa Špecifikácie poisťovaných vozidiel poistené a v priebehu roka bolo na ne namontované zvláštne výstražné svetlo modrej alebo červenej farby a stali sa vozidlami s právom prednosti v jazde alebo boli určené na prepravu nebezpečných vecí, sa poisťovateľ zaväzuje, že nebude uplatňovať zvýšenie poistného.
	9. Pri nadobudnutí vozidiel v priebehu roka bude toto vozidlo automaticky poistené od momentu jeho nadobudnutia s tým, že túto skutočnosť poistník nahlási poisťovateľovi do 10-teho dňa mesiaca nasledujúceho po mesiaci, v ktorom došlo k nadobudnutiu vozidla, a to formou doplnku k Špecifikácií poisťovaných vozidiel podľa prílohy č. 1a. To neplatí v prípade, kedy poistník nezaradí toto vozidlo do doplnku Špecifikácie poisťovaných vozidiel. Poisťovateľ v súlade so sadzbami poistného pre povinné zmluvné poistenie uvedenými v prílohe č. 2 rámcovej dohody, vypočíta výšku ročného poistného za všetky vozidlá v doplnku. Takto stanovenú výšku dodatočného poistného, poisťovateľ písomne oznámi poistníkovi a toto oznámenie doručí bezodkladne, najneskôr do siedmich dní poistníkovi. Poistník vykoná úhradu poistného najneskôr do 30 dní odo dňa doručenia oznámenia podľa predchádzajúcej vety.
	10. Pri zániku poistenia zodpovednosti v zmysle § 9 ods.1 zákona o poistení zodpovednosti vráti poisťovateľ zostávajúcu pomernú časť už uhradeného poistného za príslušné vozidlo na účet poistníka, v lehote najneskoršie do 14 dní od nahlásenia zániku.
	11. Potvrdenia o úhrade poistného, v prípade že ich bude poisťovateľ vyžadovať, bude vydávať poistník v dohodnutej forme poisťovateľovi (resp. Slovenskej kancelárii poisťovateľovv prípade vzniku škodovej alebo poistnej udalosti a pre potreby vydania zelenej karty. Zelené karty bude na požiadanie vydávať poisťovateľ na všetkých pobočkách.
	12. Je dohodnuté bezhotovostné platenie poistného, pričom poistné sa považuje za uhradené dňom jeho pripísania na účet poisťovateľa uvedený v záhlaví tejto zmluvy.

# Správa flotilového poistenia

* 1. Poistník je povinný pri uzatváraní poistenia, resp. pri aktualizácii poistenia uviesť všetky požadované údaje o vozidlách prostredníctvom Špecifikácie vozidiel v rozsahu špecifikácie vozidiel poistníka.
	2. Pre potreby uzavierania poistných zmlúv, poistník v lehote najneskoršie 15 dní pred nadobudnutím účinnosti rámcovej dohody alebo pred uplynutím poistného obdobia, ktorým je jeden kalendárny rok, doručí poisťovateľovi Špecifikáciu poisťovaných vozidiel, s aktuálnym stavom poisťovaných vozidiel k 01. 01. nasledujúceho kalendárneho roka. Špecifikácia poisťovaných vozidiel sa po doručení poisťovateľovi stáva neoddeliteľnou prílohou príslušnej poistnej zmluvy. Poisťovateľ v súlade so sadzbami poistného pre povinné zmluvné poistenie uvedenými v prílohe č. 1 zmluvy vypočíta výšku ročného poistného za všetky vozidlá podľa Špecifikácie poisťovaných vozidiel. Takto stanovenú výšku ročného poistného, schválenú a podpísanú za stranu poisťovateľa doručí bezodkladne poistníkovi.
	3. Na základe doručenej Špecifikácie poisťovaných vozidiel podľa predchádzajúceho bodu a v súlade so sadzbami poistného podľa prílohy č. 2 tejto rámcovej dohody, zmluvné strany uzatvoria poistnú zmluvu/poistné zmluvy s dátumom účinnosti od 01.01. príslušného kalendárneho roka do 31.12. príslušného kalendárneho roka.
	4. Doplnok, ktorého predmetom bude aktualizácia Špecifikácie poisťovaných vozidiel pri nadobudnutí vozidiel v priebehu kalendárneho roka a zmeny určenia použitia vozidiel, ktoré sú už uvedené v Špecifikácii poisťovaných vozidiel, bude obsahovať špecifikáciu vozidiel (počet motorových vozidiel príslušnej skupiny motorových vozidiel, sadzby poistného príslušnej skupiny motorových vozidiel a sumu poistného) a  bude doručený poisťovateľovi (overeným e-mailom, prípadne faxom) najneskôr do desať dní odo dňa prvého použitia vozidla. Rovnakým spôsobom sa bude aktualizovať Špecifikáciu poisťovaných vozidiel aj v prípade vyraďovania vozidiel z poistenia. Doplnok sa stáva neoddeliteľnou súčasťou Špecifikácie poisťovaných vozidiel.
	5. Doplnok k Špecifikácii poisťovaných vozidiel sa nebude považovať za podstatnú zmenu, ktorá by vyžadovala jej úpravu vo forme písomného dodatku.
	6. Poistník je povinný vozidlá odhlasovať z poistenia do 30 dní od zmeny majúcej za následok zánik poistenia dokladovaním tejto zmeny príslušným dokladom. Odhlásenie vozidla z poistenia je možné vykonať elektronickou formou zaslaním oznámenia z e-mailovej adresy kontaktnej osoby poistníka na e-mailovú adresu kontaktnej osoby poisťovateľa a doložením príslušného dokladu preukazujúceho dôvod odhlásenia vozidla z poistenia, alebo zaslaním odhlásenia a príslušného dokladu preukazujúceho dôvod odhlásenia vozidla z poistenia prostredníctvom pošty.
	7. V prípade zmeny legislatívy /zmena minimálnych limitov odškodnenia/ čo by mohlo mať za následok zvýšenie ceny za poskytnutie služby, si poistník vyhradzuje právo dojednať tieto zmeny dodatkom k  zmluve.
	8. Poisťovateľ vydá poistníkovi na každé vozidlo flotily potvrdenie o poistení zodpovednosti a zelenú kartu, najneskôr dňom účinnosti poistnej zmluvy. Zelené karty na ďalšie poistné obdobie budú vydané najneskôr do 1.1. príslušného kalendárneho roka na vozidlá podľa požiadavky poistníka poistené v rámci zmluvy. Zelené karty v prípade potreby vydá poisťovateľ na všetkých pobočkách.

# Osobitné dojednania

* 1. Vykonávať povinností poisteného v súlade s § 10 zákona o poistení zodpovednosti a spolupracovať so Slovenskou kanceláriou poisťovateľov v súlade s § 20 ods. 2. písm. e) zákona o poistení zodpovednosti, vo veciach týkajúcich sa poistenia zodpovednosti, budú okrem poistníka aj rozpočtové a príspevkové organizácie v jeho zriaďovateľskej pôsobnosti.
	2. Po oznámení škodovej udalosti poisťovateľ zabezpečí obhliadku poškodeného vozidla v objektoch poistníka a v objektoch rozpočtových a príspevkových organizácií v jeho zriaďovateľskej pôsobnosti, prípadne na iných miestach, kde sa poškodené vozidlo bude nachádzať.
	3. Poistník je povinný pri nahlasovaní škodovej, resp. poistnej udalosti predložiť poisťovateľovi kópiu technického preukazu od vozidla (ak bol vozidlu vydaný, originál technického preukazu predloží len k nahliadnutiu), ktorým bola spôsobená škoda, resp. osvedčenie o evidencii vozidla, potvrdenie o poistení vozidla a formulár pre nahlasovanie poistných udalostí (Správa o nehode), ktorý tvorí prílohu č. 2 tejto zmluvy.
	4. Poisťovateľ na základe žiadosti poistníka predĺži lehoty z povinnosti písomne oznámiť vznik škodovej udalosti a to:
		1. do 60 dní po jej vzniku, ak vznikla na území Slovenskej republiky,
		2. do 60 dní po jej vzniku, ak vznikla mimo územia Slovenskej republiky.
	5. V prípade potreby bude poisťovateľ akceptovať obhliadky motorových vozidiel ostatnými poisťovňami, ktoré sú oprávnené konať podľa zákona o poistení zodpovednosti, čo preukáže overenou kópiou uzavretých zmlúv alebo dohôd s ostatnými poisťovňami.
	6. Poisťovateľ bude poistníkovi pravidelne mesačne (do 3 dňa nasledujúceho mesiaca za príslušný kalendárny mesiac) predkladať prehľady plnenia nárokov poškodených na úhradu škody spôsobenej vozidlami poistníka v nasledovnom rozsahu: číslo poistnej udalosti, dátum vzniku poistnej udalosti, dátum hlásenia poistnej udalosti, rezortné evidenčné číslo alebo tabuľku s evidenčným číslom alebo štátnu poznávaciu značku vozidla poistníka a výšku plnenia nároku náhrady poškodenému v mene Euro.
	7. Zmluvné strany sa dohodli na vzájomnom rešpektovaní, zabezpečení a dodržiavaní ochrany dát v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov, prípadne nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a na ochrane ostatných údajov o poistných udalostiach voči tretím osobám.
	8. Poisťovateľ je povinný ukončiť prešetrovanie potrebné na zistenie rozsahu jeho povinnosti pre poskytnutie poistného plnenia a vyplatiť poistné plnenie v zákonom stanovenej lehote a v prípade jej nedodržania uhradí poistníkovi všetky preukázateľné škody a náklady, ktoré mu vzniknú z nedodržania lehoty poisťovateľom a úroky z omeškania v dohodnutej výške.
	9. V prílohe č. 7 tejto zmluvy sú uvedené údaje o všetkých známych subdodávateľoch poisťovateľa, ktorí sú známi v čase uzavierania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a predmet a podiel subdodávok.
	10. Poisťovateľ je povinný poistníkovi oznámiť akúkoľvek zmenu údajov u subdodávateľov uvedených v Prílohe č. 7 tejto zmluvy, a to bezodkladne po tom, ako sa o tejto skutočnosti dozvie.
	11. V prípade zmeny subdodávateľa je poisťovateľ povinný najneskôr do piatich (5) pracovných dní odo dňa zmeny subdodávateľa predložiť poistníkovi informácie o novom subdodávateľovi v rozsahu údajov podľa bodu 7.9 tohto článku a predmety subdodávok, pričom pri výbere subdodávateľa musí poisťovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	12. Poisťovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
	13. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z.
	14. Povinnosti poisťovateľa vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	15. Poisťovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poisťovateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

**Zánik zmluvy**

* 1. Túto zmluvu je možné ukončiť:
		1. písomnou dohodou zmluvných strán, a to dňom uvedeným v tejto dohode,
		2. písomnou výpoveďou zo strany poisťovateľa bez uvedenia dôvodu ku koncu poistného obdobia, pričom, túto skutočnosť musí poisťovateľ písomne oznámiť poistníkovi najneskôr šesť mesiacov pred skončením poistného obdobia,
		3. písomnou výpoveďou zo strany poistníka bez uvedenia dôvodu ku koncu poistného obdobia, pričom túto skutočnosť musí poistník písomne oznámiť poisťovateľovi najneskôr šesť týždňov pred skončením poistného obdobia,
		4. písomným odstúpením v prípadoch podľa tejto rámcovej dohody.
	2. Poistník je pri podstatnom porušení zmluvných povinností zo strany poisťovateľa vyplývajúcich z tejto zmluvy oprávnený písomne odstúpiť od zmluvy a požadovať od poisťovateľa náhradu škody, ktorá jeho vinou vznikla, v súlade so všeobecne záväznými právnymi predpismi platnými na území SR. Odstúpenie od tejto zmluvy je účinné dňom jeho doručenia poisťovateľovi. Zmluvné strany sa dohodli, že za podstatné porušenie zmluvných povinností zo strany poisťovateľa sa bude považovať porušenie akejkoľvek povinnosti vyplývajúcej poisťovateľovi z zmluvy.
	3. Poistník je oprávnený odstúpiť od tejto zmluvy aj v prípade, ak:
		1. poisťovateľ vstúpil do konkurzného konania alebo reštrukturalizácie, ktoré sa voči nemu začalo po podpise tejto zmluvy,
		2. poisťovateľ vstúpil do likvidácie,
		3. zo zákonných dôvodov (napr. z dôvodov podľa § 19 zákona o verejnom obstarávaní).
	4. Poisťovateľ je oprávnený písomne odstúpiť od tejto zmluvy v prípade, ak je poistník v omeškaní s úhradou poistného najmenej šesťdesiat (60) dní po lehote uvedenej v článku V. bod 5 tejto zmluvy.
	5. Zmluvné strany sa dohodli, že úplná alebo čiastočná zodpovednosť zmluvnej strany je vylúčená v prípadoch zásahu vyššej moci a orgánov verejnej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.

**Zmluvné pokuty a úroky z omeškania**

* 1. Zmluvné pokuty a úroky z omeškania s plnením záväzkov z tejto zmluvy budú riešené v súlade so zákonným úrokom z omeškania.

**Sankčná doložka**

* 1. Poisťovateľ na základe tejto poistnej zmluvy neposkytne poistnú ochranu (poistné krytie) pre podnikateľské ani žiadne iné aktivity, vrátane poistnej ochrany (poistného krytia) majetku, osôb alebo zodpovednosti za škodu, ani neposkytne žiadne poistné alebo iné plnenie alebo inú výhodu, pokiaľ by:
		1. takáto poistná ochrana (poistné krytie) a/alebo
		2. takéto podnikateľské alebo iné aktivity alebo
		3. takéto poistné alebo iné plnenie alebo iná výhoda

poisťovateľa vystavili hrozbe sankcií, zákazov, obmedzení alebo porušení vyplývajúcich z rozhodnutí Organizácie spojených národov a/alebo z obchodných alebo ekonomických sankcií, práva alebo predpisov Európskej únie, Spojeného kráľovstva alebo Spojených štátov amerických a/alebo by takýmto spôsobom došlo k porušeniu akejkoľvek inej príslušnej ekonomickej alebo obchodnej sankcie vyplývajúcej zo všeobecne záväzného právneho predpisu Slovenskej republiky.

**Ochrana informácií a osobných údajov**

* 1. Zmluvné strany sa zaväzujú, že všetky vzájomne odovzdané podklady, know-how, marketingové informácie a obdobné informácie tvoriace predmet obchodného tajomstva, budú považovať za dôverné, neprezradia ich tretím osobám a budú ich chrániť pred stratou, odcudzením, vyzradením, zneužitím, neoprávneným sprístupnením a neoprávneným poskytnutím. Uvedené sa nevzťahuje na informácie, ktoré sú zrejmé z tlačených a reklamných publikácii alebo sú inak všeobecne známe a informácie, ktoré sú zmluvné strany povinné sprístupniť alebo poskytnúť na základe všeobecne záväzných právnych predpisov.
	2. Poistník podpisom tejto zmluvy potvrdzuje, že mu boli poskytnuté informácie vyplývajúce z platných právnych predpisov upravujúcich ochranu osobných údajov v dokumente Oznámenie o spracúvaní osobných údajov, ktorý je neoddeliteľnou súčasťou tejto zmluvy. Uvedené informácie sú v úplnom znení uvedené na webovom sídle poisťovateľa.
	3. Ak sú v tejto zmluve, resp. v jej prílohách uvedené osobné údaje inej osoby, poistník podpisom tejto zmluvy potvrdzuje, že mu táto osoba udelila predchádzajúci písomný súhlas so spracúvaním svojich osobných údajov na účely podľa platného zákona o poisťovníctve a je si vedomý toho, že je povinný preukázať poisťovateľovi kedykoľvek na jeho žiadosť, že disponuje uvedeným písomným súhlasom tejto osoby.

**Záverečné ustanovenia**

* 1. Poisťovateľ poveruje zástupcu na rokovanie vo veciach zmluvných v osobe .......................
	2. Poistník poveruje zástupcu na rokovanie vo veciach zmluvných v osobe ................... a vo veciach akvizície zmluvy .....................
	3. Zánikom tejto zmluvy alebo zánikom posledného vozidla tejto zmluvy zaniká povinné zmluvné poistenie celého súboru tejto zmluvy.
	4. Jednotlivé ustanovenia tejto zmluvy sa môžu meniť a dopĺňať len na základe číslovaných písomných dodatkov, podpísaných oprávnenými zástupcami oboch zmluvných strán.
	5. Vzťahy touto zmluvou neupravené sa riadia ustanoveniami Občianskeho zákonníka, zákonom č. 381/2001 Z.z. a ostatnými súvisiacimi všeobecne záväznými právnymi predpismi Slovenskej republiky.
	6. Poistník vyhlasuje a svojím podpisom potvrdzuje, že všetky údaje uvedené v zmluve, v zozname vozidiel resp. doplnku špecifikácie vozidiel sú úplné a pravdivé a nezamlčal žiadnu skutočnosť týkajúcu sa dojednávaného poistenia.
	7. Pokiaľ sa jednotlivé ustanovenie tejto zmluvy stane neúčinným, nie je týmto dotknutá účinnosť ostatných ustanovení.
	8. Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním o možnej dohode.
	9. Prípadné spory o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
	10. Pokiaľ je táto poistná zmluva predmetom verejného obstarávania, poistník týmto prehlasuje, že v rámci tohto zrealizovaného verejného obstarávania vykonal opatrenia potrebné k tomu, aby nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania v zmysle ust. § 23 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
	11. Zmluvné strany prehlasujú, že si túto poistnú zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.
	12. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky. Zverejnenie zabezpečí poistník.
	13. Táto zmluva je vyhotovená v štyroch vyhotoveniach (4) s platnosťou originálu, z toho dve (2) vyhotovenia obdrží poisťovateľ a dve (2) vyhotovenia obdrží poistník.

Neoddeliteľnou súčasťou tejto zmluvy sú prílohy:

Príloha č. 1: Špecifikácia poisťovaných vozidiel

Príloha č.1a) Zoznam organizácií poverených vykonávaním povinnosti poisteného v súlade s § 10 a vykonávaním spolupráce podľa § 20 ods. 2 písm. e) zákona o poistení zodpovednosti (MV SR a rozpočtové a príspevkové organizácie v zriaďovateľskej pôsobnosti Ministerstva vnútra Slovenskej republiky)

Príloha č. 2: Formulár pre nahlasovanie poistných udalostí (Správa o nehode)

Príloha č. 3: Všeobecné poistné podmienky pre povinné zmluvné poistenie zodpovednosti za škodu spôsobenú prevádzkou motorového vozidla

Príloha č. 4: Všeobecné poistné podmienky pre poskytovanie asistenčných služieb k povinnému zmluvnému poisteniu zodpovednosti za škodu spôsobenú prevádzkou motorového vozidla

Príloha č. 5: Informácia o spracúvaní osobných údajov

Príloha č. 6: Informačný dokument o poistnom produkte

Príloha č. 7: Zoznam subdodávateľov

V Bratislave dňa V Bratislave dňa:

Za poistníka: Za poisťovateľa:

**Príloha č. 1: Špecifikácia poisťovaných vozidiel v členení do skupín, pri ktorých má poistník povinnosť uzavrieť poistnú zmluvu podľa § 3 zákona o poistení zodpovednosti, sadzobník poistného pre povinné zmluvné poistenie a výška ročného poistného za všetky vozidlá uvedené v Špecifikácii poisťovaných vozidiel v členení do skupín, pri ktorých má poistník povinnosť uzavrieť poistnú zmluvu podľa § 3 zákona o poistení zodpovednosti**

Bude vyhotovená v súlade s prílohami rámcovej dohody so zohľadnením potrieb verejného obstarávateľa

**Príloha č. 1a): Zoznam organizácií poverených vykonávaním povinnosti poisteného v súlade s § 10 a vykonávaním spolupráce podľa § 20 ods. 2 písm. e) zákona o poistení zodpovednosti (MV SR a rozpočtové a príspevkové organizácie v zriaďovateľskej pôsobnosti Ministerstva vnútra Slovenskej republiky)**

Bude vyhotovená v súlade s prílohami rámcovej dohody so zohľadnením rozsahu subjektov

**Príloha č. 2: Formulár pre nahlasovanie poistných udalostí (Správa o nehode)**

Doplní poisťovateľ podľa svojho štandardného formuláru

**Príloha č. 3: Všeobecné poistné podmienky pre povinné zmluvné poistenie zodpovednosti za škodu spôsobenú prevádzkou motorového vozidla**

Doplní poisťovateľ podľa svojich štandardných VPP

**Príloha č. 4: Všeobecné poistné podmienky pre poskytovanie asistenčných služieb k povinnému zmluvnému poisteniu zodpovednosti za škodu spôsobenú prevádzkou motorového vozidla**

Doplní poisťovateľ podľa svojich štandardných VPP pre poskytovanie asistenčných služieb zmluvnému poisteniu zodpovednosti za škodu spôsobenú prevádzkou motorového vozidla

**Príloha č. 5: Informácia o spracúvaní osobných údajov**

Doplní poisťovateľ podľa svojho štandardného formuláru

**Príloha č. 6:** Informačný dokument o poistnom produkte

Doplní poisťovateľ

**Príloha č. 7: Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **názov** | **sídlo** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Predmet subdodávky** | **Podiel subdodávky v %** |
|  |  |  |  |  |  |